**[Utazási Klub alakul a Turizmus Világnapja alkalmából](http://turizmus.com/fokusz/utazasi-klub-alakul-a-turizmus-vilagnapja-alkalmabol-1118115)**

*2013. szeptember 26. csütörtök 16:43 – Turizmus.com*

**A Turizmus Világnapja alkalmából az Edutus Főiskola Utazási Klubot alapít, stratégiai partnereivel közösen.**

Az első rendezvényre október 4-én 9 órakor kerül sor az V. kerületi Falk1 Rendezvényközpontban, díszvendége dr. Horváth Viktória turizmusért felelős helyettes államtitkár lesz. A klub keretein belül a szakmai és a nem szakmai közönségnek szóló programokat is szerveznek, sőt túraszakosztályt is indítanak különleges desztinációkba itthon és a Kárpát-medencében.

Három évvel ezelőtt, 2011-ben ünnepelték meg első alkalommal itthon is a Turizmus Világnapját, amelyhez kapcsolódóan a Magyar Turizmus Zrt. idén is nagyszabású vendégbarát akciót hirdetett.

Ezen napon a főiskola turizmus-vendéglátás szakos hallgatói ajándékokkal is kedveskednek a turistáknak a Szent Gellért Téren és a Citadellánál. A Világnap alkalmából rendezett akcióban részt vesz Dr. Jandala Csilla, az Edutus Főiskola megbízott rektora, a Turizmus Tanszék vezetője.